Դեյլի Բլինդ

**Դեյլի Բլինդ** (, ծնվել է 1990 թ.-ի մարտի 9-ին, Ամստերդամ, Հոլանդիա), հոլանդացի ֆուտբոլիստ, անգլիական Մանչեսթեր Յունայթեդի և Հոլանդիայի ազգային հավաքականի ֆուտբոլիստ։ Հանդես է գալիս ձախ եզրային պաշտպանի և հենակետային կիսապաշտպանի դիրքում։

Նա հայտնի ֆուտբոլիստ Դաննի Բլինդի որդին է, ով խաղացել է Հոլանդական Այաքսում և Հոլանդիայի հավաքականում։ 2010 թվականին վարձավճարով տեղափոխվել է «Գրոնինգեն» ակումբ։ 2014 թվականի Ֆուտբոլի աշխարհի առաջնության բրոնզե մեդալակիր։

## Կենսագրություն
Դեյլի Բլինդը ծնվել է 1990 թվականի մարտի 9-ին՝ Ամստերդամում, Իվոնի և Դաննի Բլինդի ընտանիքում, ով եղել է Ամստերդամի «Այաքսի» նախկին ֆուտբոլիստ։ Բլինդին բախտ էր վիճակված էր հեշտությամբ դառնալ ֆուտբոլիստ. փոքր տարիքում նրան հրավիրեցին Ամստերդամի ԱՖԿ ֆուտբոլային ակումբ։ 1998 թվականի հունիսին Դեյլին տեղափոխվեց Ամստերդամի «Այաքսի» ֆուտբոլային դպրոց։ Խաղալով Այաքսի բոլոր տարիքային խմբերում, Բլինդը 2007 թվականին դարձավ երիտասարդական թիմի ֆուտբոլիստ։

2007 թվականի մարտի 29-ին Բլինդը Այաքսի հետ կնքեց առաջին պրոֆեսսիոնալ պայմանագիրը՝ մինչև 2010 թվականի հուլիսի 1։ 2007 թվականին Դեյլին Հոլանդիայի մինչև 17 տարեկանների հավաքականում մասնակցել է Բելգիայում տեղի ունեցող Եվրոպայի առաջնությանը։ Առաջնության ընթացքում Բլինդը խփեց երկու գնդակ Իսլանդիայի հավաքականի դարպասի, սակայն հետո ստացավ վնասվածք և բաց թողեց առաջնության մնացած խաղերը։

2008 թվականի հունիսին Դեյլին ճանաչվեց Այաքսի ամենաերիտասարդ ֆուտբոլիստ։ Արդեն 18 տարեկանում Բլինդը անցկացրեց մի քանի խաղ առաջին թիմի կազմում։

Հոլանդիայի բարձրագույն դիվիզիոնում Դեյլիի դեբյուտը տեղի ունեցավ 2008 թվականի դեկտեմբերի 7-ին, Վոլենդամի հետ խաղի ժամանակ։ 62-րդ րոպեին Բլինդը դուրս եկավ փոխարինման, Էյոնգ Էնոյի փոխարեն։ Այդ ժամանակ հաշիվը՝ 1-1 էր, սակայն երբ Բլինդը դուրս եկավ խաղադաշտ, Այաքսը գոլ խփեց, աչքի ընկավ Յան Վերտոնգենը։ Արդյունքում ամստերդամցիները հյուր գնալիս հաղթեցին։ Բլինդից փոքր տարիքում, միայն տեղի են ունեցել հետևյալ ֆուտբոլիստների դեբյուտները՝ Յուրի Մյուլդեր, Յոհան Կրոյֆ, Դաննի Մյուլյեր, Ռոբին Քիֆտ և Դանիլո Սոուզա Կամպոս։

2008 թվականի դեկտեմբերի 18-ին Դեյլին երկարաձգեց պայմանագիրը ամստերդամցիների հետ մինչև 2013 թվականի հուլիսի 1։ Դեբյուտային 2008/09 մրցաշրջանում՝ Բլինդը անցկացրեց 5 խաղ Նիդերլանդների առաջնությունում, և նույնպես խաղաց Ուեֆայի գավաթում։ 2009/2010 թվականի մրցաշրջանի կեսը Բլինդը խաղաց միայն երիտասարդական թիմում, 10 խաղում խփելով 1 գնդակ։ 2009 թվականի դեկտեմբերին Բլինդով հետաքրքրվեց Գրոնինգեն ակումբը, ցանկանալով վերցնել վարձավճարով։ 2010 թվականի հունվարի 4-ին Գրոնինգենի և Այաքսի ղեկավարությունները պայմանավորվեցին, որ Բլինդը վարձավճարով տեղափոխվի Գրոնինգեն։ Հունվարի 5-ին Այաքսը պաշտոնապես հայտարարեց տեղափոխության մասին։ նոր ակումբում Բլինդի դեբյուտը տեղի ունեցավ հունվարի 20-ին, Խերենվենայի դեմ խաղի ժամանակ։ Խաղն ավարտվեց Գրոնինգենի օգտին 2-0 հաշվով։

2014 թվականի օգոստոսի 30-ին Այաքսը հայտարարեց Բլինդի Մանչեսթեր Յունայթեդ տեղափոխվելու մասին, տրանսֆերտ կազմեց 17,5 միլիոն €(եվրո)։ Տրանսֆերը վերջնականորեն ավարտվեց սեպտեմբերի 1-ին տրանսֆերային պատուհանի վերջին օրը։ Տրանսֆերը կազմեց՝ 13,8 միլիոն £(ֆունտ)։ Սեպտեմբերի 14-ին տեղի ունեցավ Դեյլիի դեբյուտը նոր ակումբում, խաղալով Քուինզ Պարկ Ռեյնջերսի դեմ։ «Կարմիր սատանաների» կազմում առաջին գոլը Դեյլին խփեց 2014 թվականի հոկտեմբերի 20-ին Վեստ Բրոմվիչ Ալբիոնի հետ խաղում, խաղի վերջում հավասարացնելով հաշիվը։

## Հանդես գալու վիճակագրություն
### Ակումբային կարիերա

*(Ըստ 2015 թվականի ապրիլի 12-ի դրությամբ)*

## Հաջողություններ
### Ակումբային հաջողություններ

 «**Այաքս**»

* Նիդերլանդների չեմպիոն(4)` 2011/11, 2011/12, 2012/13, 2013/14
* Հոլանդիայի սուպերգավաթակիր` 2013

### Հաջողությունները հավաքականում
* 2014 թվականի Աշխարհի առաջնության բրոնզե մեդալակիր

### Անձնական հաջողություններ
* Այաքսի տարվա տաղանդ՝ 2007/08
* Հոլանդիայի տարվա լավագույն ֆուտբոլիստ՝ 2014

## Արտաքին հղումներ
* Профиль на сайте ''manutd.com'' 
* Պռոֆիլը կայք ''ajax.nl'' 
* Պռոֆիլը կայք ''soccerbase.com'' 
* Վիճակագրությունը կայք ''soccerway.com'' 
* Վիճակագրությունը կայք ''voetbalstats.nl'' 

## Ծանոթագրություններ

Կատեգորիա:Այաքսի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Գրոնինգենի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Յոնգ Այաքսի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:ՈՒԵՖԱ Եվրո 2024-ի ֆուտբոլիստներ